Expert OMS avertizează: În viitor, va apărea o "constelație de mutații“, iar vaccinurile își vor pierde eficiența.
OMS a avertizat că "o constelație de mutații“ ar putea să apară în viitor. Viitoarele mutații ar putea duce la pierderea eficienței vaccinurilor.
În viitor ar putea să apară "o constelație de mutații“ ale coronavirusului, avertizează un epidemiolog din cadrul Organizației Mondiale a Sănătății, scrie Reuters.Expertul a precizat că odată cu apariția noilor mutații ar putea să fie redusă eficiența vaccinurilor anti-Covid-19.Totuși, deși serurile își pierd din eficiență în fața variantei Delta, acestea sunt eficiente în continuare în prevenirea deceselor și a formelor severe ale bolii."Vestea bună este că până acum funcționează încă împotriva variantei Delta. Ar putea veni momentul în care va apărea o constelație de mutații, iar vaccinurile își vor pierde eficiența, de asta vrem să prevenim infecțiile“, a explicat Maria Van Kerkhove."Repet, vaccinurile sunt extrem de puternice, dar trebuie… să luăm măsuri să prevenim“, a mai spus expertul OMS.De asemenea, oamenii trebuie să facă ambele doze de vaccin și să nu se oprească la prima doză, a subliniat epidemiologul.